Նախարարը երկկողմ հանդիպումներ է ունեցել ԵՄ մի շարք երկրների բնապահպանության նախարարների, Եվրոպական ներդրումային բանկի ներկայացուցիչ Մոնիկա Սկատարսի հետ, որոնց շրջանակներում քննարկվել են համագործակցության խորացմանն ուղղված հետագա քայլերը։ Շրջակա միջավայրի եվրոպական գործակալության ղեկավար Հանս Բրույնիքսի հետ աշխատանքային քննարկման ընթացքում համատեղ որոշում է կայացվել միջոցառումներ ձեռնարկել Հայաստանի համար Եվրոպական միության «Կոպեռնիկուս» տվյալների բազա՝ ազատ հասանելիություն ապահովելու նպատակով։ «Կոպեռնիկուս» տվյալների բազան հողի, օդի և ծովային մակերևույթի հազարավոր սենսորների միջոցով ստացվող տվյալների համաշխարհային ցանց է, որը հնարավորություն է տալիս ստանալ Երկիր մոլորակի ամենամանրամասն պատկերը (http://copernicus.eu/data-access)։